ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลที่ตำบลดอนขวางตำบลอุทัยใหม่ตำบลสะแกกรัง และตำบลน้ำซึมอำเภอเมืองอุทัยธานีจังหวัดอุทัยธานี อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ๑ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณ ดังต่อไปนี้ทิศเหนือ เริ่มต้นจากจุดบนทางหลวงแผ่นดินหมายเลข๓๒๒๐ ตอนแยกทางหลวงหมายเลข ๓๓๓ (อุทัยธานี) -โกรกพระ ฟากตะวันตก บริเวณตรงจุดที่อยู่ห่างจากจุดตัดระหว่างทางหลวงแผ่นดินหมายเลข๓๒๒๐ ตอนแยกทางหลวงหมายเลข ๓๓๓ (อุทัยธานี) -โกรกพระ กับทางหลวงแผ่นดินหมายเลข ๓๒๒๑ ตอนแยกทางหลวงหมายเลข ๓๒๒๐ -ต่อเขตสุขาภิบาลทัพทัน ไปทางทิศตะวันออกเฉียงเหนือ ตามแนวทางหลวงแผ่นดินหมายเลข๓๒๒๐ เป็นระยะทาง ๑,๔๐๐ เมตร เป็นเส้นตรงไปทางทิศตะวันออกตามแนวเส้นตั้งฉากกับทางหลวงแผ่นดินหมายเลข๓๒๒๐ จนบรรจบกับคลองระแวงฝั่งตะวันตกทิศตะวันออกเป็นเส้นเลียบคลองระแวงฝั่งตะวันตกไปทางทิศใต้ จนถึงหลักเขตเทศบาลเมืองอุทัยธานีหลักเขตที่ ๘ เป็นเส้นเลียบไปตามแนวเขตเทศบาลเมืองอุทัยธานี ระหว่างหลักเขตที่ ๘ หลักเขตที่๙ และหลักเขตที่ ๑๐ และเป็นเส้นขนานระยะ ๔๐ เมตร กับแม่น้ำสะแกกรังฝั่งตะวันออกไปทางทิศตะวันออกเฉียงใต้จนบรรจบกับแนวเส้นตั้งฉากกับทางหลวงแผ่นดินหมายเลข ๓๒๖๕ตอนอุทัยธานี - มโนรมย์ตรงบริเวณที่เส้นตั้งฉากกับทางหลวงแผ่นดินหมายเลข ๓๒๖๕ อยู่ห่างจากจุดตัดของทางหลวงแผ่นดินหมายเลข๓๑๘๓ ตอนวัดสิงห์ - อุทัยธานี กับทางหลวงแผ่นดินหมายเลข ๓๒๖๕ไปทางทิศตะวันออกเฉียงใต้ เป็นระยะทาง ๑,๐๐๐ เมตร ทิศใต้ เริ่มจากจุดบรรจบระหว่างแนวเส้นขนานระยะ๔๐ เมตร กับแม่น้ำสะแกกรังฝั่งตะวันออก กับแนวเส้นตั้งฉากกับศูนย์กลางทางหลวงแผ่นดินหมายเลข๓๒๖๕ ตรงจุดที่เส้นตั้งฉากกับศูนย์กลางทางหลวงแผ่นดินหมายเลข ๓๒๖๕อยู่ห่างจากทางหลวงแผ่นดินหมายเลข ๓๑๘๓ บรรจบกับทางหลวงแผ่นดินหมายเลข ๓๒๖๕เป็นระยะทาง ๑,๐๐๐ เมตรไปทางทิศตะวันตกเฉียงใต้ตามแนวเส้นตั้งฉากกับศูนย์กลางทางหลวงแผ่นดินหมายเลข ๓๒๖๕บรรจบเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๒๖๕ไปทางทิศตะวันตกเฉียงเหนือจนบรรจบกับเส้นขนานระยะ ๑,๐๐๐ เมตรกับศูนย์กลางถนนบริรักษ์ จากนั้นเป็นเส้นขนานระยะ ๑,๐๐๐ เมตรกับศูนย์กลางถนนบริรักษ์ ไปทางทิศตะวันตก จนบรรจบกับเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข๓๓๓ ตอนสามแยกไปหนองฉาง - อุทัยธานีและเป็นเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓๓๓ตอนสามแยกไปหนองฉาง - อุทัยธานี ไปทางทิศตะวันตกจนบรรจบเส้นแบ่งเขตอำเภอเมืองอุทัยธานีกับอำเภอหนองขาหย่างทิศตะวันตก เริ่มจากจุดบนเส้นแบ่งเขตอำเภอเมืองอุทัยธานีกับอำเภอหนองขาหย่างตรงจุดที่อยู่ห่างตามแนวเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข๓๓๓ ตอนสามแยกไปหนองฉาง -อุทัยธานี เป็นเส้นเลียบตามแนวเส้นแบ่งเขตอำเภอเมืองอุทัยธานีกับอำเภอหนองขาหย่างไปทางทิศเหนือ บรรจบคลองท่าโพเป็นเส้นเลียบตามแนวเส้นขนานระยะ ๔๐ เมตรกับคลองท่าโพฝั่งเหนือ ไปทางทิศตะวันออกบรรจบกับเส้นตรงที่ลากต่อมาจากแนวเส้นขนานระยะ ๓๐๐ เมตรกับศูนย์กลางทางหลวงชนบทหมายเลข อน. ๓๑๕๕ตอนวัดสังกัสรัตนคีรี - บ้านหนองแก และเป็นเส้นขนานระยะ ๓๐๐ เมตรกับศูนย์กลางทางหลวงชนบทสายทางเข้าวัดสังกัสรัตนคีรี (ถนนหลังเขา)ไปทางทิศตะวันออกเฉียงเหนือ ผ่านทางหลวงแผ่นดินหมายเลข ๓๒๒๑บรรจบแนวเส้นตั้งฉากกับศูนย์กลางทางหลวงแผ่นดินหมายเลข ๓๒๒๐ตรงจุดที่อยู่ห่างจากจุดตัดระหว่างทางหลวงแผ่นดินหมายเลข ๓๒๒๐กับทางหลวงแผ่นดินหมายเลข ๓๒๒๑ไปทางทิศตะวันออกเฉียงเหนือตามแนวทางหลวงแผ่นดินหมายเลข ๓๓๒๐ เป็นระยะ ๑,๔๐๐ เมตรและเป็นเส้นตั้งฉากกับศูนย์กลางทางหลวงแผ่นดินหมายเลข ๓๒๒๐ไปทางทิศตะวันออกบรรจบจุดเริ่มต้นซึ่งตั้งอยู่บนทางหลวงแผ่นดินหมายเลข ๓๒๒๐ฟากตะวันตกเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเส้นขนานระยะ ๒๐๐ เมตรกับศูนย์กลางถนนสาธารณะไม่ปรากฏชื่อทิศตะวันออก จดเส้นขนานระยะ ๒๕๐ เมตรกับศูนย์กลางทางหลวงแผ่นดินหมายเลข ๓๒๒๐ทิศใต้ จดเส้นตั้งฉากกับทางหลวงแผ่นดินหมายเลข๓๒๒๐ ตรงจุดที่อยู่ห่างจากทางหลวงแผ่นดินหมายเลข ๓๒๒๑บรรจบกับทางหลวงแผ่นดินหมายเลข ๓๒๒๐ ไปทางทิศเหนือตามแนวทางหลวงแผ่นดินหมายเลข๓๒๒๐ เป็นระยะ ๑๐๐ เมตรทิศตะวันตก จดทางหลวงแผ่นดินหมายเลข ๓๒๒๐ฟากตะวันออก๒.๒ ทิศเหนือ จดเส้นตั้งฉากกับถนนรักการดีตรงจุดที่อยู่ห่างจากทางหลวงแผ่นดินหมายเลข ๓๒๒๑ บรรจบกับถนนรักการดีไปทางทิศใต้ตามแนวถนนรักการดีเป็นระยะ ๑๐๐ เมตรทิศตะวันออก จดเส้นขนานระยะ ๒๕๐ เมตรกับศูนย์กลางถนนรักการดีทิศใต้ จดเส้นขนานระยะ ๑๐๐ เมตรกับศูนย์กลางถนนชนกนารถทิศตะวันตก จดถนนรักการดี ฟากตะวันออก๒.๓ ทิศเหนือ จดเส้นขนานระยะ ๒๕๐ เมตรกับศูนย์กลางถนนบริรักษ์ ทิศตะวันออก จดถนนจิวานุพันธ์ ฟากตะวันตกทิศใต้ จดถนนบริรักษ์ ฟากเหนือทิศตะวันตก จดเส้นตั้งฉากกับถนนบริรักษ์ตรงจุดที่อยู่ห่างจากถนนจิวานุพันธ์ บรรจบกับถนนบริรักษ์ไปทางทิศตะวันตกตามแนวถนนบริรักษ์ เป็นระยะ ๒๒๐ เมตร๒.๔ ทิศเหนือ จดเส้นขนานระยะ ๒๕๐ เมตรกับศูนย์กลางถนนบริรักษ์ทิศตะวันออก จดเส้นขนานระยะ ๕๐๐ เมตรกับแนวเขตที่ดินศูนย์ราชการจังหวัดอุทัยธานี ฟากตะวันตกทิศใต้ จดถนนบริรักษ์ ฟากเหนือทิศตะวันตก จดถนนจิวานุพันธ์ ฟากตะวันออก๒.๕ ทิศเหนือ จดถนนบริรักษ์ ฟากใต้ทิศตะวันออก จดเส้นตั้งฉากกับถนนบริรักษ์ตรงจุดที่ห่างตามแนวเส้นขนานระยะ ๕๐๐ เมตรกับแนวเขตที่ดินศูนย์ราชการจังหวัดอุทัยธานี ฟากตะวันตกบรรจบกับถนนบริรักษ์ทิศใต้ จดเส้นขนานระยะ ๑๐๐ เมตรกับศูนย์กลางถนนบริรักษ์ทิศตะวันตก จดเส้นตั้งฉากกับถนนบริรักษ์ตรงจุดที่อยู่ห่างจากถนนจิวานุพันธ์ บรรจบกับถนนบริรักษ์ไปทางทิศตะวันตกตามแนวถนนบริรักษ์ เป็นระยะ ๒๒๐ เมตรทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลดอนขวาง ตำบลอุทัยใหม่ ตำบลสะแกกรังและตำบลน้ำซึม อำเภอเมืองอุทัยธานี จังหวัดอุทัยธานีภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางตั้งแต่ ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตร ขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔) มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕ (๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะ ไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยนันติญา/พิมพ์๒๒พฤษภาคม ๒๕๕๐สุกัญญา/ตรวจ๒๘พฤษภาคม ๒๕๕๐[๑] ราชกิจจานุเบกษาเล่ม ๑๒๐ (เล่มที่ ๑๕)/ตอนพิเศษ ๑๐๑ ง/หน้า ๔๘/๔ กันยายน ๒๕๔๖